دپان اکہ لٹہ گٔے محمود گٲمی یس آشنہ سٍتۍ مُژکری، دِل برداشتہٕ گٔژِھتھ دراو سُہ گرِ تہٕ ووت پیٹھٕ بُگ۔ یہ گام چھُ دیالہٕ گامَس نکھے ۔ اتہ روٗد أکِس یارس نِش۔ میزبانن کٔرٕس لۅلہٕ متہٕ لاے ، اماپوز شامن ییلہ أکِس کُٹھرِ منز سووُکھ، اتہ لٔگِس پِش۔پِش ٹۅپو تھوو رٲتۍ راتس ہُشیارے ۔ أتی و ونُن پِش نامہٕ﴿15شعر﴾ ، صُبحٲے دراو تہٕ ووت کیموٗہ۔ دپان عبدالاحد ناظمن تہ چھُ پِش نامہٕ و ونمُت ، مگر تَمِکۍ چھِ ژورے شعر بدس آمٕتۍ۔ محمود نہ پِش نامٕکۍ کینہہ شعر چھِ یِم: